17 பின், இஸ்ரயேல் பாடிய பாடல்:  'ஊறிப் பெருகிடு கிணறே!  அதைப் புகழ்ந்து பாடுங்கள்; 18 இளவரசர்கள் செங்கோலால் அகழ்ந்த கிணறு இதுவே;  மேன்மக்கள் கோல்கொண்டு குடைந்த கிணறும் இதுவே.'  பின் பாலை நிலத்திலிருந்து அவர்கள் மத்தானாவுக்குச் சென்றனர். 19 மத்தானாவிலிருந்து நகலியேலுக்குச் சென்றனர்; நகலியேலிலிருந்து பாமோத்துக்குச் சென்றனர். 20 பாமோத்திலிருந்து பாலை நிலத்தை நோக்கி நிற்கும் பிஸ்காவின் கொடுமுடிக்கருகில் மோவாபு பகுதியில் இருந்த பள்ளத்தாக்குக்குச் சென்றனர்.